stanford-oval/wikipedia huggingface dataset:
פרייזר (מכונית)
"פרייזר" > סדרות

סדרה ראשונה - יוצרה בין השנים 1946 - 1950.
סדרה שנייה - יוצרה בשנת 1951.
תמונות

"פרייזר"
"פרייזר" שנת 1947
ראו גם

פרייזר סטנדרט
הנרי ג'יי
הערות שוליים

↑  "קייזר-פרייזר" - היסטוריה / ראו "פרייזר" ateupwithmotor.com/model-histories/kaiser-frazer
↑  "קייזר-פרייזר" / ראו "פרייזר" books.google.co.il/books
↑  פרייזר סטנדרט - מפרט howstuffworks.com/1947-frazer-standard
↑  "פרייזר סטנדרט" conceptcarz.com/z20098/frazer-standard-series-f50
↑  "פרייזר סטנדרט" - תמונות car.info/en-se/frazer/standard
↑  מה קרה לפרייזר? - היסטוריה historicvehicle.org/whatever-happened-to-frazer
פתור

פְּתוֹר או פִתרֻ (באשורית: Pitru) היא עיר עתיקה באזור הפרת העליון. במקרא היא מוזכרת כמקומו של בלעם בן בעור: בספר במדבר מסופר שבלק שלח מלאכים ”אֶל בִּלְעָם בֶּן בְּעֹר פְּתוֹרָה אֲשֶׁר עַל הַנָּהָר, אֶרֶץ בְּנֵי עַמּוֹ” (במדבר, כ"ב, ה'), וגם בספר דברים מוזכר ”בִּלְעָם בֶּן בְּעוֹר מִפְּתוֹר אֲרַם נַהֲרַיִם” (דברים, כ"ג, ה'). פתור המקראית מזוהה עם העיר פִתרֻ המוזכרת ברישומים אשוריים עתיקים כעיר על גדות הפרת העליון. עיר זו מצויה בקרבת נהר פרת הנקרא מספר פעמים במקרא בשם הנהר.
השורש העברי של השם פתור הוא פתר והוא מקביל לשורש הארמי פשר. שני השורשים משמשים בפעלים ובשמות לציון פתרון חלומות. משום כך אפשר לשער שפתור איננו שם של עיר אלא שם משלח ידו של בלעם. אכן, הפשיטתא מתרגם את "פְּתוֹרָה" בספר במדבר', ל-"פְּשׁוֹרָא" שמשמעו פותר חלומות. הוולגטה מתרגם את "פְּתוֹרָה" ל-"ariolum" שמשמעו מגיד עתידות. תרגום נאופיטי מתרגם "פְּתוֹרָה" ל-"פתורה חלמייה"-פותר חלומות. בספר דברים משמיטים הוולגטה והן תרגום השבעים את המילה  "פְּתוֹר" בצירוף "מִפְּתוֹר אֲרַם נַהֲרַיִם", ותרגום נאופיטי מתרגם אותה כמו בספר במדבר.
חוזה בשם בלעם בן בעור נזכר בכתובת בלעם, המתוארכת ל-880–770 לפנה"ס. הכתובת נמצאה בדיר עלא שבעבר הירדן, אלא שהכתובת איננה מצינת את מקומו של בלעם. בדיר עלא נמצאו גם טבלאות אחדות המתוארכות לתקופת הברונזה המאוחרת. הסימנים על הטבלאות הללו חידתיים ואינם שייכים לאלפבית ידוע. ב-1989 הציע W. Shea פענוח וקריאה של הטבלאות הללו. הוא מצא באחת מהן את המילה "פתר" ולכן הציע לזהות את פתור עם דיר עלא. אלא שמחקר עדכני של   G. van der Kooijde ו- M. de Vreeze הציע פיענוח שונה לגמרי של הסימנים וקריאה שונה של הטבלאות. על פי קריאה זו אין זכר למילה "פתר" בטבלאות.
הערות שוליים

1 2  A. Kirk Grayson, Assyrian Rulers of the Early First Millennium BC II (858-754 BC), University of Toronto press, 1996, עמ' 23
↑  D. G. Hogarth, The Ancient East, Echo Library, 2006-11-01, ISBN 978-1-4068-1277-0. (באנגלית)
↑  ע. ג. חורון, קדם וערב, דביר, 2000, עמ' 302
↑  Shea, W.H. (1989). "The Inscribed Tablets from Tell Deir 'Alla (Part II)". Andrews University Seminary Studies. 27 (2).
↑  de Vreeze, M. (2019). "The Late Bronze Deir 'Alla Tablets: A Renewed Attempt towards Their Translation and interpretation". Maarav. 23 (2): 443–491.
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
לוקסור (מלון)

| --- | --- |


 מיקום:  הסטריפ, לאס וגאס
 סוג המלון:  יבשתי
 תמה:  תבאי
 חדרים:  4,407 סוויטות
 קומות:  30
 שטח:  11,148 מ"ר 
 אטרקציות:  מועדון לילה LAX
 מופעים:  Criss Angel - Believe
 שטח הימורים:  11,000 מ"ר
 בעלות:  MGM
 בניית המלון
 תאריך פתיחה:  13 באוקטובר 1993
 תאריך שיפוץ:  1998, 2007, 2008 ,2009
 קואורדינטות:  36°5′43.67″N 115°10′32.94″W﻿ / ﻿36.0954639°N 115.1758167°W﻿ / 36.0954639; -115.1758167
 אתר רשמי
  (למפת לאס וגאס מוגדלת) מלון לוקסור(למפת לאס וגאס רגילה) מלון לוקסור
 
לוקסור לאס וגאס הוא מלון וקזינו הממוקם בסטריפ שבלאס וגאס. המלון בן ה-30 קומות, שמופעל על ידי רשת "MGM אתרי נופש בינלאומיים", מכיל אולם קזינו בשטח 11,000 מ"ר הכולל מעל 2,000 מכונות הימורים ו-87 שולחנות משחק.
מאז השיפוץ שנעשה בין 2008 ל-2009, למלון יש עיצוב מודרני מאוד והוא כולל 4,400 חדרים מתוכם 442 סוויטות, המסמנות את הקירות הפנימיים של מגדל דמוי פירמידה ושני מגדלי זיגוראת בני 22 קומות שנבנו מאוחר יותר.
המלון נקרא על שם העיר לוקסור (תבאי העתיקה) במצרים ומעוצב בסגנונה. הוא המלון השני בגודלו בלאס וגאס (הראשון הוא ה-MGM גראנד) והשמיני בגודלו בעולם.
היסטוריה

אבן הפינה ללוקסור הונחה ב-1992 והמלון נפתח רשמית לאחר 18 חודשים ב-15 באוקטובר 1993, לעיני 10,000 איש. בזמן הפתיחה, הפירמידה, שעלות בנייתה עלתה 375 מיליון דולר, הייתה הבניין הגבוה ביותר בסטריפ, והכיל 2,526 חדרים וקזינו בשטח 9,300 מ"ר.
תיאטרון ושני מגדלי מלון הכוללים 2,000 חדרים נוספים נוספו ב-1998 בעלות של 675 מיליון דולר. כשהאתר נפתח, הוא כלל את סיור נהר הנילוס, שהיה שיט לאורך נהר שלקח אורחים לחלקים שונים בפירמידה, עבר דרך יצירות אמנות שונות והקיף את הקזינו. הקזינו כלל גם מוזיאון ואת קבר תות ענח' אמון, העתק של קברו כפי שנמצא בעמק המלכים סמוך ללוקסור, מצרים.
ביולי 2007, חברת MGM, שהמלון בבעלותה, הודיעה כי היא מתכוונת לעשות שיפוץ גדול למלון בהשקעה של 300 מיליון דולר, ולחדש 80% מהשטח הציבורי של המלון, כולל החלפה של רוב התמה המצרית במסעדות, לאונג'ים ומועדונים מודרניים המיועדים לקהל הבוגר.
מתקנים ואטרקציות

לוקסור לאס וגאס כולל 1,900 מ"ר של שטח לכנסים, 4 בריכות שחייה ובריכת גלים, קפלת חתונות, ספא טבעי ו-29 חנויות. לוקסור גם מחובר למפרץ מאנדליי דרך החנויות במאנדלי פלייס, הקניון של מפרץ מאנדליי, גשר אווירי באורך 94 מטרים הכולל חנויות מותגים רבות.
הלוקסור הוא ביתם של 5 הופעות שונות:
מאמין של כריס אנג'ל (Criss Angel - Believe)
פריזם של ג'בוואקיז (Jabbawockeez - PRiSM)
פאנטזי (Fantasy)
הקומיקאי קארוט טופ (Carrot Top)
המחזמר מנופאוס (Menopause)
ב-31 באוגוסט 2007, מועדון הלילה LAX נפתח רשמית במסיבה שאירחה את בריטני ספירס. מספר ידוענים אחרים, כולל כריסטינה אגילרה אירחו ערבים במועדון. המועדון בן 2 הקומות בשטח של 2,400 מ"ר מכיל 78 שולחנות VIP ובר לילה, שנחשב לבר אולטרה-עלית, שעל בסיס הזמנה מראש בלבד.
תכנון

המלון תוכנן על ידי האדריכל וולדון סימפסון ומעצב הפנים צ'ארלס סילברמן, וקיבל הערכה בתור אחד המלונות המזוהים ביותר בסטריפ בזכות עיצובו הייחודי. החלק המרכזי של המלון הוא מבנה דמוי פירמידה בן 30 קומות בגובה 111 מטר. חדרי האורחים ממוקמים בחלק החיצוני של קירות הפירמידה, וניתן להגיע אליהם על ידי מעליות מיוחדות הנעות בזווית של 39 מעלות. המלון מכיל גם אטריום בנפח 820,000 ממ"ק, שהיה האטריום הפתוח הגדול בעולם כשנפתח בשנת 1993. המלון מסומן על ידי אובליסק בגובה 43 מטר ושחזור של הספינקס הגדול של גיזה בגובה 34 מטר. קצה הפירמידה מכיל זרקור מובנה המכוון ישירות כלפי מעלה ונחשב כזרקור החזק בעולם בעל עוצמה של 42.3 מיליארד נרות. בלילה בהיר ניתן לראות את קרן הזרקור ממרחק של עד 400 ק"מ ממטוס בגובה שיוט, וניתן לראותה בבירור גם מהחלל.
גלריה

קרן האור של הלוקסור
מבט על המלון משדה התעופה הבינלאומי של לאס וגאס
הספינקס הגדול של גיזה וקרן הזרקור מאחוריו
מבט על פנים הלובי
פרידריך החמישי, דוכס שוואביה

| --- | --- |
 לידה:  6 ביולי 1164 פאביה, דוכסות מילאנו 
 פטירה:  28 בנובמבר 1170 (בגיל 6) 
 
פרידריך החמישי, דוכס שוואביה מהוהנשטאופן (16 ביולי 1164 - בסביבות 1170) היה דוכס שוואביה משנת 1167 ועד מותו.
ביוגרפיה

פרידריך היה בנם הבכור של פרידריך הראשון ברברוסה וביאטריס הראשונה, רוזנת בורגונדיה. באפריל 1165 התארס פרידריך עם אלינור, בתם של הנרי השני, מלך אנגליה ואשתו אלינור מאקוויטניה. הנישואים, לעומת זאת, מעולם לא התקיימו עקב מותו המוקדם של פרידריך.
באוגוסט 1167 מת פרידריך הרביעי, דוכס שוואביה במערכה באיטליה. מאחר שהיה בנו היחיד של קונראד השלישי, קיסר האימפריה הרומית הקדושה ולא היו לו ילדים, נחלותיו ותאריו הועברו לפרידריך ברברוסה. הקיסר מינה את בנו פרידריך בן השלוש לדוכס החדש של שוואביה.
ביוני 1169 במהלך ההופטאג בבמברג, אחיו הצעיר של פרידריך החמישי היינריך נבחר למלך הרומאים והוכתר ב-15 באוגוסט בקתדרלת אאכן. ניתן להניח שפרידריך החמישי נעקף בירושה המלכותית מכיוון שהיה חלש מאז לידתו ולא היה צפוי לשרוד את הינקות.
שני מקורות מימי הביניים מאשרים שפרידריך החמישי עדיין היה בחיים כשאחיו נבחר למלך הרומאים. מאחר שארוסתו אלינור התחתנה עם אלפונסו השמיני, מלך קסטיליה בשנת 1170, ההנחה היא כי הוא מת באמצע 1169 או בתחילת 1170.
פרידריך החמישי נקבר במנזר לורך, הנקרופוליס המלכותי של שושלת שטאופן, שנתרם על ידי סבא רבא שלו פרידריך הראשון, דוכס שוואביה. בשנת 1475 העביר אב המנזר ניקולאוס שנק פון ארברג את שרידיהם של כל בני שושלת שטאופן שנקברו בלורך למצבה גותית מאוחרת, שנמצאת כעת בספינה המרכזית של מנזר לורך.
לאחר מותו עבר שמו של פרידריך החמישי לבנו השלישי של ברברוסה, שנקרא במקור קונרד, שירש את אחיו המנוח בתור פרידריך השישי, דוכס שוואביה; בדרך זו, הוא קיווה לשמר את השם של פרידריך.  מכיוון שאוטו, בנו הבא של ברברוסה שנולד אחרי קונרד/פרידריך השישי, נולד כנראה במהלך יוני–יולי 1170,  פרידריך החמישי בוודאי מת זמן מה לפני כן, אחרת שינוי השם הדי חריג של קונרד היה חסר מטרה, משום הקיסר יכול היה פשוט לקרוא לבן הבא פרידריך (במקום אוטו).
הערות שוליים

1 2  Decker-Hauff 1977, p. 355.
↑  Weller 2004, pp. 101–102 and p. 107.
↑  Baaken 1968, p. 65.
1 2  Weller 2004, p. 100.
↑  Weller 2004, p. 107.
↑  Burial of the Staufer in the Lorch Abbey in: schloesser-und-gaerten.de (German site). Retrieved 18 January 2020.
↑  Baaken 1968, p. 75.
↑  Assmann 1977, p. 459.
| --- | --- |
בקרת זהויות :  GND: 1225314615  VIAF: 3142161152497435190006   WorldCat (עם VIAF): 3142161152497435190006
פרידריך היינריך, מרקיז ברנדנבורג-שוודט

פרידריך היינריך, מרקיז ברנדנבורג-שוודט (גרמנית: Friedrich Heinrich von Brandenburg-Schwedt;‏ 21 באוגוסט 1709 - 12 בדצמבר 1788), היה מרקיז ברנדנבורג-שוודט בין השנים 1771–1788.
ביוגרפיה

פרידריך וילהלם נולד בשוודט על האודר ב-21 באוגוסט 1709 לפיליפ וילהלם, מרקיז ברנדנבורג-שוודט ויוהנה שרלוטה, נסיכת אנהלט-דסאו, בתם של יוהאן גאורג השני, נסיך אנהלט-דסאו והנרייטה קתרינה, רוזנת נסאו.
בשנת 1711 מת אביו פיליפ וילהלם, מרקיז ברנדנבורג-שוודט, ואחיו פרידריך וילהלם, מרקיז ברנדנבורג-שוודט עלה לשלטון במקומו. פרידריך היינריך התחנך יחד עם אחיו על ידי דודם, פרידריך הראשון, מלך בפרוסיה, ואחר-כך על ידי בן דודם פרידריך וילהלם הראשון, מלך בפרוסיה. בשנת 1711 מונה פרידריך היינריך למפקד רגימנט הרגלים ה-12 (ברנדנבורג-שוודט), אך הוא גילה עניין מועט בעניינים צבאיים. בשנת 1733 פרידריך וילהלם הראשון, מלך בפרוסיה היה כל כך נרגז על המצב ברגימנט של פרידריך היינריך, ואף הורה לכולאו במשך כמה שבועות. פרידריך השני, מלך פרוסיה לא התייחס כלל ליכולותיו של פרידריך היינריך, ומשום כך לא נתן לו תפקידים חשובים בצבא. בשנת 1741 הועבר פרידריך היינריך לפקד על רגימנט הרובאים ה-42 (ברנדנבורג-שוודט), אך שוב לא היה אכפת לו במיוחד, והוא השאיר את הפיקוד בפועל על הרגימנט בידי קציניו.
ב-10 בנובמבר 1734 התחתן פרידריך היינריך עם לאופולדינה מריה מאנהלט-דסאו, בתם של לאופולד הראשון, נסיך אנהלט-דסאו ואנה לואיזה פהזה, ממנה נולדו לו שתי בנות. נישואי השניים לא היו מוצלחים, והשניים התווכחו לעיתים כה קרובות ובאלימות כה רבה, עד כי לבסוף גרש אותה פרידריך היינריך לקולברג עד סוף חייה.
בשנת 1784 התחתן פרידריך היינריך בנישואים מורגנטיים עם השחקנית מריה מגדלנה שרלוטה קראמאן, ממנה נולד לו בן אחד, פרידריך, אשר קיבל בשנת 1786 את התואר ברון פון שטולצנברג.
ב-12 בדצמבר 1788 מת פרידריך היינריך בשוודט על האודר ללא בנים, ובעקבות כך חזרו אדמות המרקיזות לכתר הפרוסי.
משפחתו

ב-10 בנובמבר 1734 התחתן פרידריך היינריך עם לאופולדינה מריה מאנהלט-דסאו, בתם של לאופולד הראשון, נסיך אנהלט-דסאו ואנה לואיזה פהזה, ממנה נולדו לו שתי בנות:
שרלוטה, מרקיזת ברנדנבורג-שוודט (1745–1808)
לואיזה, מרקיזת ברנדנבורג-שוודט (1750–1811), התחתנה עם לאופולד השלישי, דוכס אנהלט-דסאו
לשכת רואי חשבון בישראל

| --- | --- |

 תחום:  ראיית חשבון
 מדינה:  ישראל 
 מטה הארגון:  תל אביב
 נשיא:  חן שרייבר
 תקופת הפעילות:  1931–הווה (כ־93 שנים)
  אתר האינטרנט הרשמי של לשכת רואי חשבון בישראל
 
בית לשכת רואי חשבון בישראל ברחוב מונטיפיורי 1 בתל אביב
לשכת רואי חשבון בישראל היא גוף וולנטרי המאגד את רואי החשבון בישראל המעוניינים בכך. רישיון העיסוק במקצוע מוענק על ידי מועצת רואי חשבון בישראל שהיא גוף נפרד, הפועל בפיקוח משרד המשפטים. לאחר קבלת הרישיון, יכול רואה החשבון להחליט האם ברצונו להצטרף כחבר ללשכת רואי החשבון אם לאו (זאת בניגוד ללשכת עורכי הדין, שהיא גוף סטטוטורי - לא ניתן לעסוק בעריכת דין בישראל מבלי להיות חבר בלשכת עורכי הדין).
נשיא לשכת רואי החשבון הנוכחי הוא חן שרייבר.
היסטוריה

הלשכה הוקמה ב-2 ביוני 1931 כארגון פרטי התנדבותי ללא כוונת רווח, בשם "אגודת רואי חשבון מוסמכים בא"י", בין מייסדי הלשכה היה רו"ח יעקב האפט. בינואר 1955 נתקבל בכנסת חוק רואי חשבון תשט"ו,1955— שהסדיר את פעילות רואי חשבון בישראל, בעקבותיו שינה הארגון את שמו בשנת 1956 ל"לשכת רואי חשבון בישראל".
עד להקמתו של המוסד הישראלי לתקינה בחשבונאות על ידי רשות ניירות ערך בשנת 1997, נטלה הלשכה על עצמה את האחריות לקבוע כללי חשבונאות ודיווח כספי וכללי ביקורת מקובלים עבור המשק הישראלי. פעילות זאת נעשתה באמצעות המועצה המקצועית שכוללת עשרים ואחד חברים, הוועדה לכללי חשבונאות ודיווח כספי והוועדה לתקני ביקורת ונוהלי ביקורת, שבהן תשעה חברים בכל ועדה. לאחר הקמת המוסד לתקינה חשבונאית נותרה בידי הלשכה האחריות לקביעת תקני ביקורת, נוהלי ביקורת וכללי התנהגות מקצועית בלבד. כללי התנהגות מקצועית אשר מפרסמת הלשכה מרחיבה על תקנות רואי חשבון (התנהגות שאינה הולמת את כבוד המקצוע), תשכ"ה-1965, אך מבחינה חוקית חלה אך ורק על חברי הלשכה. אף על פי כן, נדרשים המעוניינים לעבור את מבחן הביקורת של מועצת רואי חשבון בדרך לקבלת רישיון רואה חשבון מהמדינה, ללמוד ולהיבחן גם על כללי ההתנהגות של הלשכה.
חברי המועצה המקצועית וחברי שתי הוועדות מתמנים לתפקידם על ידי הוועד המרכזי של הלשכה. החברים בגופים אלו הם בעלי ניסיון ומוניטין רב בתחומי החשבונאות ופעולתם נעשית בהתנדבות. הוועד המרכזי קובע גם את תחום הסמכויות של שתי הוועדות ושל המועצה המקצועית. עד להקמת המוסד לתקינה חשבונאית, לוועד המרכזי הייתה הסמכות הסופית לאישור ופרסום כללי חשבונאות, ביקורת ודיווח כספי, שגובשו על ידי הוועדה המקצועית. נכון ליוני 2006 פרסמה הלשכה 85 גילויי דעת, מתוכם 34 תקני ביקורת ונוהלי ביקורת.
הלשכה חברה במוסד הבין-לאומי לתקינה בחשבונאות (IASB, לשעבר IASC), שאליה הצטרפה בשנת 1974. בשנת 1981 פרסמה הלשכה את גילוי דעת 26, שבו באה לידי ביטוי התחייבותה של הלשכה לתקנים בינלאומיים לחשבונאות. בנוסף, היא חברה בפדרציה העולמית של רואי החשבון ומקיימת קשר על בסיס קבוע עם הארגון האירופי לראיית חשבון.
לאחר הפסקת פעילות התקינה בלשכה היא מייעדת את זמנה בעיקר לחבריה רואי החשבון. הלשכה ממשיכה לקבוע סטנדרטים חשבונאיים בתחום החשבונאות והביקורת ובכללי אתיקה והתנהגות ההולמים את המקצוע. כן היא מעודדת תחומי חקיקה מתאימים והתנדבות באחת ויותר מכ-250 ועדות מקצועיות הנמצאות תחת חסותה. בין שירותיה הנוספים לרווחת רואי החשבון בישראל ניתן למנות את המרכז לגישור ולבוררות, את ההוצאה לאור המפרסמת מדריכים, חוברות גילויי דעת ופרסומים, עלונים וירחונים, ואת הכנסים וההשתלמויות שהיא מקיימת מספר פעמים בשנה. בנוסף, חברי הלשכה זכאים להנחות והטבות, כגון כרטיס אשראי לעסקים ללא תשלום דמי כרטיס, הנחה בתשלום שכר לימוד לתואר שני (במוסדות לימוד מסוימים), הנחה בביטוח אחריות מקצועית (בחברות ביטוח מסוימות) ועוד.
הלשכה מקיימת גם בחינות לחשבי שכר ומעניקה תעודות לעוברים את הבחינות בהצלחה.
המוסד לסקירת עמיתים

בשלהי שנת 2004 הקימה לשכת רואי חשבון בישראל חברה בבעלותה בשם המוסד לסקירת עמיתים. מטרת המוסד לסקירת עמיתים היא לשמור על הרמה המקצועית של רואי החשבון בישראל תוך בדיקת פירמות רואי החשבון אשר מבקרים חברות שחוק ניירות ערך חל עליהן (חברות ציבוריות). החל משנת 2005 החל המוסד לסקירת עמיתים בביצוע בדיקות מדגמיות במשרדי רואי חשבון בישראל.
ראו גם

מועצת רואי חשבון בישראל - גוף ממשלתי המסדיר את מקצוע ראיית החשבון בישראל
המוסד הישראלי לתקינה בחשבונאות - גוף הקובע עקרונות חשבונאיים מקובלים בישראל
רשות ניירות ערך
רואה חשבון
חשבונאות משפטית
הערות שוליים

↑  בתל־־אביב וביפו - אגודת רואי חשבון מוסמכים בא"י, הארץ, 17 ביוני 1931
↑  25 שנה ליסוד לשכת רואי חשבון, הצופה, 24 בנובמבר 1957
↑  מירב ארלוזורוב, לשכת רואי החשבון היא מדינה בתוך מדינת ישראל, באתר TheMarker‏, 27 באוקטובר 2009
↑  חיים ביאור, איך להיות חשב שכר, באתר הארץ, 22 באוגוסט 2005
↑  רשות ניירות ערך, הקמת iPCAOB בישראלטיוטת חוק ניירות ערך (תיקון מס'___ )(התאגיד לפיקוח על חשבונאות תאגידים ציבוריים), התשע"ג-2012, עמודים 2–4, 24–25
| --- | --- |
בקרת זהויות :  NLI: 987007264655705171
פרידריך הונד

| --- | --- |

 לידה:  4 בפברואר 1896 קרלסרוהה, הקיסרות הגרמנית 
 פטירה:  31 במרץ 1997  (בגיל 101) גטינגן, הרפובליקה הפדרלית של גרמניה 
 ענף מדעי:  פיזיקה 
 מקום לימודים:  אוניברסיטת לייפציג  אוניברסיטת רוסטוק  אוניברסיטת פרידריך שילר  אוניברסיטת גטינגן 
 מנחה לדוקטורט:  מקס בורן 
 מוסדות:  אוניברסיטת גתה בפרנקפורט  אוניברסיטת פרידריך שילר  אוניברסיטת גטינגן  אוניברסיטת לייפציג  אוניברסיטת רוסטוק 
 תלמידי דוקטורט:  אדוארד טלר
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה (1965)  מדליית מקס פלאנק (1943)  פרס אוטו האן לכימיה ופיזיקה (1974)  מדליית קוטניוס (1971)  הפרס הלאומי של מזרח גרמניה 
 צאצאים:  Gerhard Hund 
 
מימין לשמאל: מקס בורן, ורנר הייזנברג ופרידריך הונד, 1966
פרידריך הרמן הונד (בגרמנית: Friedrich Hermann Hund ; פברואר 1896 – 31 במרץ 1997) היה פיזיקאי גרמני מקרלסרוהה הידוע בעבודתו על אטומים ומולקולות.
קריירה

לאחר לימודיו במתמטיקה, פיזיקה וגאוגרפיה באוניברסיטת מרבורג ובגטינגן, עבד כמרצה פרטי לפיזיקה תאורטית בגטינגן (1925), פרופסור באוניברסיטת רוסטוק (1927), אוניברסיטת לייפציג (1929), אוניברסיטת פרידריך שילר בינה (1946), אוניברסיטת גתה בפרנקפורט (1951) ומ-1957 שוב באוניברסיטת גטינגן. בנוסף, הוא שהה בקופנהגן (1926) עם נילס בוהר והרצה על האטום באוניברסיטת הרווארד (1928). הוא עבד עם פיזיקאים מוערכים כמו ארווין שרדינגר, פול דיראק, ורנר הייזנברג, מקס בורן וולתר בותה. באותו זמן, הוא היה עוזרו של בורן, ועבד על פרשנות קוונטית של פס ספקטרום (אנ') של מולקולות דו-אטומיות. הוא פרסם יותר מ-250 מאמרים בסך הכל. הונד תרם תרומה מרכזית לתורת הקוונטים - במיוחד בנוגע למבנה האטום והספקטרום המולקולרי.
בניגוד להייזנברג, הוא לא היה מעורב בפרויקט הגרעין של גרמניה הנאצית במלחמת העולם השנייה. כאשר הייזנברג נסע לברלין בשנת 1942, הונד השתלט על המנהל במכון לפיזיקה של לייפציג. בשנת 1943, זמן קצר לפני פסקואל יורדן, הוא קיבל את מדליית מקס פלאנק, הפרס הגבוה ביותר לפיזיקה תאורטית של החברה הפיזית הגרמנית, שלא הוענקו מאז 1939. לאחר המלחמה הוא הפך לפרורקטור בלייפציג בשנת 1945. כאשר צבא ארצות הברית נסג מגרמניה בסוף יוני 1945, פרופסורים רבים נלקחו במשאיות. הונד מצא זאת על פי רישומיו כ"שליחה לעבדות". הוא זעם בטענה כי "פרופסורים הוחלפו כמו חלקי מכונה". הוא הסתתר כדי לא להיות מועבר למחסן בגרמניה המערבית.
בשנת 1946 הפך הונד לפרופסור באוניברסיטת ינה. על פי הצהרותיו, הוא רצה להימנע מלבזבז את שארית חייו בבניית מכון חדש לפיזיקה בלייפציג. בניגוד ללייפציג, המכון בינה לא נהרס ועבדו בו עוד עמיתים.
רוברט ס. מוליקן, שזכה בפרס נובל לכימיה לשנת 1966 לתאוריית המסלול המולקולרי, הכריז תמיד על ההשפעה הגדולה שהייתה לעבודתו של הונד בעצמו ושהוא היה חולק בשמחה את פרס נובל עם הונד. מתוך הכרה בחשיבות התרומות של הונד, תאוריית המסלול המולקולרי מכונה לעיתים קרובות בתור תאוריית הונד-מוליקן. עקרון הריבוי המקסימלי של הונד נקרא גם כן על שמו, ובשנת 1926 גילה הונד את מה שנקרא אפקט המנהרה או מנהור קוונטי.
הונד היה חבר באקדמיה הבינלאומית למדע מולקולרי קוונטי.
חיים אישיים

הוא נישא למתמטיקאית אינגבורג סיינשה (1905–1994) ב-17 במרץ 1931. למשפחה נולדו שישה ילדים: השחמטאי והמתמטיקאי גרהרד הונד (נ' 1932), דיטריך (1933–1939), אירמגארד (נ' 1934), מרטין (1937–2018), אנדראס (נ' 1940) וארווין (1941–2022). ברברה הונד המחזיקה בדרגת רב-אמן בשחמט (נ' 1959) והשחמטאית איזבל הונד (ילידת 1962) הן נכדותיו.
פרידריך הונד נפטר ב-31 במרץ 1997 ונקבר במינכן.
מורשת

בנוסף לכבוד הרב שניתנו לו, הפך פרידריך הונד לאזרח כבוד של ינה/סאלה, ועל שמו נקרא רחוב בינה. ביוני 2004, חלק מבניין חדש של המחלקה לפיזיקה בגטינגן קיבל את הכתובת Friedrich-Hund-Platz 1. אותו שם נבחר עבור המכון לפיזיקה תאורטית באוניברסיטת גטינגן.
הערות שוליים

| --- | --- |
בקרת זהויות :  NLI: 987007262939805171  PLWABN: 9810624825805606  BIBSYS: 90192953  BnF: cb120536198 (data)  CANTIC: a1112099x  CiNii: DA00785388  GND: 118775324  ISNI: 0000 0001 1032 2095  LCCN: n83826468  MGP: 63570  NDL: 00444030  NKC: mzk2014843370  NSK: 000333804  NTA: 069602115  RERO: 02-A003390472  SNAC: w6wd421t  SUDOC: 028768191  VcBA: 495/348477  VIAF: 108540231   WorldCat (עם VIAF): 108540231
ציפי קולטניוק

| --- | --- |
ציפי קולטניוק בהופעה במוסקבה 2016
ציפי קולטניוק בהופעה במוסקבה 2016
 לידה:  26 במאי 1984 (בת 40) באר שבע ישראל ישראל
 שם לידה:  ציפורה קריצ'בסקי
 מוקד פעילות:  ישראל 
 תקופת הפעילות:  מ-2013
 כלי נגינה:  גיטרה, פסנתר
 https://zipikol.com/
 
ציפי קולטניוק (נולדה בכ"ד באייר תשמ"ד, 26 במאי 1984) היא יוצרת שירים, מלחינה, זמרת חרדית, מרצה ומנטורית להעצמה בחיבור לנשמה.
ביוגרפיה

נולדה בבאר שבע כבת שמינית במשפחה בת אחד עשר ילדים, למנדל קריצ'בסקי - פרופסור לאלקטרוניקה באוניברסיטת בן-גוריון בנגב, ולמרים שהייתה פסנתרנית מקצועית ולימים הקימה מרכזים לתעסוקת עולים אקדמאיים. מגיל שש למדה לנגן בפסנתר אך הפסיקה בגיל עשר וחצי כשאמה נפטרה. בגיל שלוש עשרה החלה לכתוב ולהלחין שירים.
אחרי חתונתה בשנת תשס"ז יצאה לשליחות למוסקבה, ועסקה בכתיבת תוכניות לימודים לילדי שלוחי חב"ד במקום, במוזיקה יהודית לבתי ספר.
בשנת 2013 לאחר שלא הצליחה למכור את שיריה לאמנים אחרים, החליטה קולטניוק לאזור אומץ ולהתחיל להופיע במופע העצמה לנשים ונערות המבוסס על תורת החסידות.
בשנת תשע"ד (2014) הוציאה את הדיסק הראשון 'בשבילך נברא העולם', ובו שמונה שירים מקוריים שעוסקים בערך עצמי והתמודדות עם רגשות, האלבום נחשב כפורץ דרך בהיותו אלבום מקורי של אמנית יוצרת חרדית.
בשנת תשע"ו (2016) הוציאה את הדיסק השני 'קומי' בפרויקט הד סטארט מצליח וראשון מסוגו למוזיקאית חרדית, "פרויקט שלא הושמע בו אף שיר וגם נקרא "לתמוך בזמרת שאי אפשר לשמוע אותה שרה", בהמשך השנה הופיעה בכנסי נשים יחד עם הרצאה של חני וינרוט על סיפורה האישי. בהמשך השנה תרגמה קולטניוק את המופע וכמה משיריה לשפה הרוסית והופיעה בקהילות יהודיות רבות ברוסיה ובאוקראינה.
בשנת 2020 החלה קולטניוק במיזם "תובנה ליום של אמונה" כאשר מדי יום היא מנסחת ומפרסמת תובנה המגיעה לתפוצה של אלפי נשים בארץ ובעולם, בעקבות המיזם הקימה אתר אינטרנט ובו נמכרים מוצרים המעוטרים בתובנות האמונה שלה.
מאז תקופת הקורונה החלה למסור שיעור פרשת השבוע בשם "פגישה עם הפרשה" - פרשת השבוע בזווית אישית, פרקטית ומחוברת ליום יום בקונספט מיוחד המאפשר לכל משתתפת להפגש עם הפרשה וגם לשתף איפה הדברים נגעו בה, הפגישה נערכת בזום ומשתתפות בה נשים מהארץ והעולם ומכל המגזרים.
כתבה בעבר טור ב"לבנות", מוסף חודשי של עיתון כפר חב"ד וכתבות באתר Chabad.org בעברית.
קולטניוק נשואה לדוד, להם שישה ילדים, מתגוררת ברחובות.
רשימת השירים

כל השירים נכתבו והולחנו על ידי ציפי קולטניוק.
| בשבילך נברא העולם> מס' | בשבילך נברא העולם> שם | בשבילך נברא העולם> משך | בשבילך נברא העולם>  | בשבילך נברא העולם>  | בשבילך נברא העולם>  | בשבילך נברא העולם>  | בשבילך נברא העולם>  | בשבילך נברא העולם>  | בשבילך נברא העולם>  |
| --- | --- | --- | --- | --- | --- | --- | --- | --- | --- |
| 1. | השמיעי את קולך  | 4:07 |  |  |  |  |  |  |  |
| 2. | יהלום  | 3:51 |  |  |  |  |  |  |  |
| 3. | בשבילי נברא העולם  | 4:43 |  |  |  |  |  |  |  |
| 4. | די  | 4:14 |  |  |  |  |  |  |  |
| 5. | יתרון האור  | 3:35 |  |  |  |  |  |  |  |
| 6. | לצמוח  | 3:37 |  |  |  |  |  |  |  |
| 7. | הכל מאת השם  | 4:50 |  |  |  |  |  |  |  |
| 8. | אינסופי  | 3:30 |  |  |  |  |  |  |  |
| משך כולל: | משך כולל: | 40:00 |  |  |  |  |  |  |  |
כל השירים נכתבו והולחנו על ידי ציפי קולטניוק.
| קומי> מס' | קומי> שם | קומי> משך | קומי>  | קומי>  | קומי>  | קומי>  | קומי>  | קומי>  | קומי>  |
| --- | --- | --- | --- | --- | --- | --- | --- | --- | --- |
| 1. | ממשיכה במסע  | 4:21 |  |  |  |  |  |  |  |
| 2. | אושר  | 3:14 |  |  |  |  |  |  |  |
| 3. | תהיי מי שאת  | 4:10 |  |  |  |  |  |  |  |
| 4. | קומי  | 3:47 |  |  |  |  |  |  |  |
| 5. | בכל האופנים  | 4:09 |  |  |  |  |  |  |  |
| 6. | עולם הפוך  | 3:34 |  |  |  |  |  |  |  |
| 7. | טוב  | 3:28 |  |  |  |  |  |  |  |
| 8. | בעצם אני  | 4:31 |  |  |  |  |  |  |  |
| 9. | לשמוח בכח  | 3:04 |  |  |  |  |  |  |  |
| 10. | להרפות  | 2:54 |  |  |  |  |  |  |  |
| 11. | חשבון נפש  | 3:40 |  |  |  |  |  |  |  |
| משך כולל: | משך כולל: | 37:00 |  |  |  |  |  |  |  |
הערות שוליים

↑  תובנה ליום של אמונה
↑  פגישה עם הפרשה
↑  קולטניוק בחבד אורג
| --- | --- |
בקרת זהויות :  NLI: 987007382934905171  VIAF: 47151715583713780100   WorldCat (עם VIAF): 47151715583713780100
פרידריך החמישי, רוזן הסן-הומבורג

פרידריך החמישי, רוזן הסן-הומבורג (בגרמנית: Friedrich V. von Hessen-Homburg‏; 30 בינואר 1748 – 20 בינואר 1820), היה רוזן הסן-הומבורג בין השנים 1751–1820.
ביוגרפיה

פרידריך נולד ב-30 בינואר 1748 בבאד הומבורג שהשתייכה לרוזנות הסן-הומבורג, לפרידריך הרביעי, רוזן הסן-הומבורג, ולאולריקה, נסיכת זולמס-בראונפלס, בתם של פרידריך וילהלם, רוזן זולמס-בראונפלס וסופיה מגדלנה בניגנה, רוזנת זולמס-לאובאך-אוטפה.
בשנת 1748 מת אביו פרידריך הרביעי, רוזן הסן-הומבורג, ופרידריך עלה לשלטון במקומו, תוך שקרובו לודוויג השמיני, רוזן הסן-דרמשטאדט משמש כעוצר הרוזנות בשמו. ב-27 בספטמבר 1768 התחתן פרידריך עם קרולינה, נסיכת הסן-דרמשטאדט, בתם של לודוויג התשיעי, רוזן הסן-דרמשטאדט וקרולינה, רוזנת פפאלץ-צווייבריקן, בנישואים פוליטיים לחלוטין, שנועדו לחזק את הקשר בין רוזנות הסן-דרמשטאדט לרוזנות הסן-הומבורג. אף על פי שנולדו להם 13 ילדים, בני הזוג חיו כאנשים זרים לחלוטין, והקשר ביניהם היה מאוד רופף.
ב-27 באוגוסט 1782 בהיותו בן 34, הצטרף פרידריך לבונים החופשיים תחת הנהגתו של קרל, נסיך הסן-קאסל.
בשנת 1795 נכבשה רוזנות הסן-הומבורג על ידי הצבא הצרפתי, ונשארה תחת כיבוש צרפתי עד לאחר מפלת נפוליאון בשנת 1814. במהלך קונגרס וינה הוחלט על החזרת הרוזנות לידי פרידריך, ובשנת 1815 הצטרפה הרוזנות לקונפדרציה הגרמנית.
ב-20 בינואר 1820 מת פרידריך בבאד הומבורג, ובנו פרידריך השישי, רוזן הסן-הומבורג עלה לשלטון במקומו.